# Energiatuen tilintarkastajan raportti erikseen sovituista toimenpiteistä

***[rahoituksen saajalle]***

Olemme suorittaneet alla luetellut erikseen sovitut toimen­piteet, jotka liittyvät Tekesin [rahoituksen saaja]:lle [Y-tunnus] myöntämään rahoituspäätökseen diaarinumero [xxx/xx/xxxx] sekä koko projektin aikana [**dd.mm.20yy – dd.mm.20yy**] annettuihin kustannustilityksiin yhteensä **xxx euroa[[1]](#footnote-1)**.

Toimeksianto on suoritettu Kansainvälisen liitännäispalvelu­standardin ISRS 4400 Toimeksiannot taloudelliseen informaatioon kohdistuvien erikseen sovittujen toimenpiteiden suorittamisesta ja Tekesin Energiatuen yleisten ehtojen [päiväys] (jäljempänä rahoitusehdot) ja mahdollisten rahoituspäätöksen erityisehtojen mukaisesti.[[2]](#footnote-2)

Projektin vastuullinen johtaja vastaa kustannustilityksestä sekä siitä, että kustannustilityksessä esitetyt kustannukset ovat projektin aiheuttamia ja ne on kohdennettu projektille rahoitusehtojen edellyttämällä tavalla.

Koska alla mainitut toimenpiteet eivät muodosta tilintarkastusstandardien mukaista tilintarkastusta eivätkä yleisluonteista tarkastusta koskevien standardien mukaista yleisluonteista tarkastusta, emme ilmaise edellä mainittujen standardien mukaista varmuutta.

Jos olisimme suorittaneet lisätoimenpiteitä taikka tilin­tarkastusstandardien mukai­sen tilintarkas­tuksen tai yleisluonteista tarkastusta koskevien standardien mukaisen yleisluon­teisen tarkastuksen, tietoomme olisi saattanut tulla muita seikkoja, joista olisimme raportoineet teille.

Seuraavat erikseen sovitut toimenpiteet on suoritettu yksinomaan siksi, että Tekes voisi niiden perusteella arvioida rahoitusehtojen noudattamista.

1. Saimme käyttöömme rahoituksen saajan projektikirjanpitoa koskevan kuvauksen ja haastattelimme [xx/xx] selvittääksemme
	* projektikirjanpidon toteutusta ja luotettavuutta,
	* jäljitettävyysketjun aukottomuutta ja
	* onko projektikirjanpito rahoitusehtojen mukainen.
2. Saimme käyttöömme rahoituksen saajan projektin työajanseurantaa koskevan kuvauksen ja haastattelimme [xx/xx] selvittääksemme
	* työajanseurannan toteutusta ja luotettavuutta sekä
	* onko työajanseuranta rahoitusehtojen mukainen.
3. Suoritimme kustannustilityslomakkeen tietojen osalta alla mainitut toimenpiteet. Toimenpiteet kattoivat 30 % projektille tilitetyistä rahapalkoista ja 15 % projektille tilitettyjen rahapalkkojen maksuista.
	* Vertasimme kustannustilitykseen sisältyvän palkkaerittelylomakkeen kohdassa ”Raportointi­jaksolla maksettu kokonaisrahapalkka” ilmoitettua summaa rahoituksen saajan palkkakirjanpitoon ja varmistimme, että 15 % kokonaisrahapalkoista oli maksettu.
	* Vertasimme palkkaerittelylomakkeen kohdassa ”Projektin tunnit raportointijaksolla” ilmoitettua tuntimäärää projektin työajanseurantaan.
	* Jos Tekesin yleiset ehdot edellyttävät jonkun henkilön osalta kokonaistyöajan seurantaa, vertasimme kohdassa ”Kokonaistyötunnit raportointijaksolla” ilmoitettua tuntimäärää henkilön kokonaistyöajanseurantaan.
4. Saimme käyttöömme kustannuslajikohtaisen erittelyn kustannustilityksessä ilmoitetuista kustannuksista ja suoritimme alla mainitut toimenpiteet. Toimenpiteet kattoivat 30 % projektille tilitetyistä kustannuksista ja 15 % projektille tilitettyjen kustannusten maksuista. Arvioimme valittujen kustannusten osalta
	* perustuvatko ne projektikirjanpitoon ja rahoituksen saajan kirjanpitoon
	* ovatko niiden perusteena olevat menot maksettuja
	* ovatko ne hankkeen kestoaikana suoriteperusteisesti syntyneitä
	* ovatko niiden perusteena olevat menot arvonlisäverottomia
	* kustannuslajikohtaista esittämistä.

Seuraavien kustannuslajien osalta arvioimme lisäksi:

* + Matkakustannukset
		- ovatko matkakustannukset Verohallinnon päätöksen mukaisia
	+ Aine- ja tarvikekustannukset
		- perustuvatko aine- ja tarvikekustannukset laskuun
		- ovatko rahoituksen saajan sisäiset aine- ja tarvikeveloitukset omakustannus­hintaisia
	+ Laiteostot
		- perustuvatko laiteostot laskuun tai osamaksu- tai leasingsopimukseen
		- ovatko osamaksu- ja leasingsopimukseen perustuvat kustannukset enintään sopimuksessa mainitun hankinnan ostohinnan suuruisia
		- sisältyykö hankinnan ostohintaan hallinto-, rahoitus-, vakuutus-, korjaus- tai huoltokustannuksia
		- jos rahoituksen saaja ei ole maksanut kokonaan laitteiston sopimuksen mukaista ostohintaa, onko rahoitusyhtiö toimittanut todistuksen investoinnin maksamisesta
		- onko koneet ja laitteet asennettu ja toimintakunnossa vastaanottotarkastuksen dokumentin perusteella
	+ Ostetut palvelut
		- perustuvatko ostetut palvelut laskuun
		- ovatko ostetut palvelut rahoituksen yleisissä ehdoissa kuvatun mukaisia
		- onko konserni-/intressiostot tilitetty katteettomina
			* onko rahoituksen saajan loppuraporttiin liitetty riippumattoman tilintarkastajan laatima tarkastusraportti myyjän kustannuksista

Läpikäytyjen kustannusten osalta olemme arvioineet, ovatko kustannukset rahoituksen saajan hyväksymiskäytäntöjen mukaisesti hyväksyttyjä. Läpikäynnissä on arvioitu vain edellä mainittuja seikkoja. Meillä ei ole edellytyksiä arvioida, ovatko kustannukset hankkeesta aiheutuneita. Projektin vastuullinen johtaja vastaa siitä, että kustannustilityksessä esitetyt kustannukset ovat projektista aiheutuneita. Mikäli läpikäynnissä tietoomme on tullut muita kustannusten hyväksyttävyyteen liittyviä seikkoja, olemme raportoineet niistä alla olevien havaintojen yhteydessä.

1. Haastattelimme [xx/projektin johtoa] selvittääksemme projektille tilitettyjen laskennallisten kustannusten laskentaperusteita.
2. Haastattelimme [xx/projektin johtoa] selvittääksemme, onko rahoituksen saaja saanut projektille muuta julkista tukea.
3. Haastattelimme [xx/projektin johtoa] selvittääksemme, onko rahoituksen saaja noudattanut projektille tilitettyjen kustannusten osalta julkisia hankintoja koskevaa lainsäädäntöä. [[3]](#footnote-3)

**Havaintomme ovat seuraavat:**

1. Kohdassa 1 totesimme, että rahoituksen saajan projektikirjanpito on toteutettu seuraavasti: [*kuvaa rahoituksen saajan projektikirjanpitoa koskevan kuvauksen ja haastattelun perusteella, miten projektista aiheutuneet kustannukset ovat yksilöitävissä ja miten niiden yhteys kirjanpitoon ja kustannustilitykseen on todennettavissa*].
2. Kohdassa 2 totesimme, että rahoituksen saajan projektin työajanseuranta on toteutettu seuraavasti: [*kuvaa rahoituksen saajan projektin työajanseurantaa koskevan kuvauksen ja haastattelun perusteella, pitääkö jokainen projektille työtä tekevä henkilö tuntitasoista työajanseurantaa ja kohdistetaanko työtunnit niille päiville, joina työ on tehty sekä vahvistaako työntekijän esimies tai projektin vastuullinen johtaja työtunnit vähintään kerran kuukaudessa*].
3. Kohdassa 3 totesimme, että läpikäydyt kustannustilitykseen sisältyvän palkkaerittelylomakkeen tiedot täsmäsivät palkkakirjanpitoon ja työajanseurantaan [lukuun ottamatta seuraavia eriä...] ja että läpikäydyt kokonaisrahapalkat oli maksettu.
4. Kohdassa 4 totesimme, että
	* läpikäydyt kustannukset perustuvat projektikirjanpitoon ja rahoituksen saajan kirjanpitoon
	* kustannukset ovat hankkeen kestoaikana suoriteperusteisesti syntyneitä
	* on kustannuslajikohtaisesti asianmukaisesti esitetty ja että
	* kustannusten perusteena olevat menot on maksettu ja
	* ne ovat arvonlisäverottomia.

Lisäksi totesimme, että:

* + matkakustannukset ovat Verohallinnon päätöksen mukaisia
	+ aine- ja tarvikekustannukset perustuvat laskuun ja rahoituksen saajan sisäiset aine- ja tarvikeveloitukset ovat omakustannushintaisia
	+ laiteostot perustuvat laskuun tai osamaksu- tai leasingsopimukseen
	+ osamaksu- ja leasingsopimukseen perustuvat kustannukset ovat enintään sopimuksessa mainitun hankinnan ostohinnan suuruisia
	+ hankinnan ostohintaan ei sisälly hallinto-, rahoitus-, vakuutus-, korjaus- tai huoltokustannuksia
	+ rahoitusyhtiöltä on saatu todistus investoinnin maksamisesta, jos rahoituksen saaja ei ole maksanut kokonaan laitteiston sopimuksen mukaista ostohintaa.
	+ koneet ja laitteet on vastaanottotarkastuksesta annetun dokumentin perusteella asennettu ja toimintakunnossa
	+ ostetut palvelut perustuvat laskuun
	+ ostetut palvelut ovat rahoituksen yleisten ehtojen mukaisia
	+ ostot konserni-/intressiyrityksiltä ovat katteettomia
1. Kohdassa 5 totesimme, että projektille tilitettyjen laskennallisten kustannusten laskentaperusteet ovat seuraavat: [*kuvaa käytetyt laskentaperusteet*].
2. Kohdassa 6 totesimme, että projektin johdon mukaan rahoituksen saaja ei ole / on saanut projektille muuta julkista tukea. [*luettele saadut muut julkiset tuet*]
3. (Kohdassa 7 totesimme, että projektin johdon mukaan rahoituksen saaja on / ei ole noudattanut projektille tilitettyjen kustannusten osalta julkisia hankintoja koskevaa lainsäädäntöä. [*selosta mahdollinen hankintalainsäädännön noudattamatta jättäminen*])

Raporttimme on tarkoitettu yksinomaan tämän raportin ensimmäisessä ja toisessa kappaleessa mainittuun käyttöön eikä sitä pidä käyttää muuhun tarkoitukseen eikä luovuttaa Tekesin lisäksi millekään muulle osapuolelle. Tekesillä on kuitenkin oikeus luovuttaa tämä raportti muille viranomaisille rahoituksen valvontaa varten. Tämä raportti koskee vain edellä yksilöityä kustannustilitystä, eikä se koske [rahoituksen saaja]:n tilinpäätöstä kokonaisuutena.

paikka ja aika

Tilintarkastusyhteisö A
HT/KHT/JHT/JHTT X:n allekirjoitus
HT/KHT/JHT/JHTT X:n nimenselvennys
Tilintarkastusyhteisö A:n osoite ja postinumero

1. Tilintarkastaja vahvistaa projektin kokonaiskustannukset. [↑](#footnote-ref-1)
2. Vertailu tehdään rahoituksen myöntämishetkellä voimassa olleisiin rahoitusehtoihin. [↑](#footnote-ref-2)
3. Tämä toimenpide koskee vain sellaisia projekteja, joissa yhtiön Tekesiltä saama ja muu julkinen tuki on yhteensä yli puolet kustannuksista tai rahoituksen saaja on julkinen hankintayksikkö. [↑](#footnote-ref-3)